REPUBLIKA SRBIJA

NARODNA SKUPŠTINA

Odbor za finansije, republički budžet

i kontrolu trošenja javnih sredstava

11 Broj: 06-2/520-13

26. decembar 2013. godine

B e o g r a d

Z A P I S N I K

65. SEDNICEODBORAZAFINANSIJE, REPUBLIČKI BUDžET

I KONTROLU TROŠENjA JAVNIH SREDSTAVA,

ODRŽANE 26. DECEMBRA 2013. GODINE

Sednica je počela u 11,10 časova.

Sednicom je predsedavala Vesna Kovač, predsednik Odbora.

Sednici su prisustvovali članovi Odbora: Radojko Obradović, Zoran Antić, Veroljub Arsić, Vojislav Vujić, mr Božidar Đelić, Zoran Kasalović, Radmilo Kostić, i Aleksadar Senić.

Sednici su prisustvovali zamenici odsutnih članovi Odbora: Slobodan Jovanović (zamenik Mome Čolakovića), i dr Vladimir Marinković (zamenik dr Milorada Mijatovića).

Sednici nisu prisustvovali članovi Odbora: Žika Gojković, Bojan Đurić, Dušica Nikolić, Zoltan Pek, Đorđe Stojšić i Dragan Tomić (niti njihovi zamenici).

Sednici su prisustvovali iz Državne revizorske institucije: Radoslav Sretenović, predsednik Saveta i institucije, Bojana Mitrović, potpredsednik Saveta i institucije, Natalija Ćatović, član Saveta, Gordana Tišma, član Saveta, Miroslav Mitrović, član Saveta, Cvetana Pešić, vrhovni državni revizor, Duško Pejović, vrhovni državni revizor, Radulka Urošević, vrhovni državni revizor, Ljubica Janković Andrijević, vrhovni državni revizor, Gordana Nahajovska, vrhovni državni revizor, Svetlana Toma Anokić, vrhovni državni revizor, Željko Rnjak, ovlašćeni državni revizor, Mirjana Marković, sekretar, Iva Vasilić, šef Kancelarije predsednika i Dragan Stojanović, Vesna Pavlović, Aleksandar Babović, Dejan Stojiljković, Goran Radivojević, predstavnici IT sektora u Državnoj revizorskoj instituciji.

Odbor je shodno članu 72. stav 5. Poslovnika Narodne skupštine održao sednicu bez kvoruma za odlučivanje u cilju obaveštavanja Odbora o pitanjima iz njegovog delokruga.

Predsednik Odbora je upoznla prisutne da je na inicijativu DRI sazvana sednica radi predstavljanja Informacije Državne revizorske institucije o izvršenom Programu revizije u 2013. godini i zamolila predstavnika Državne revizorske institucije da informiše Odbor u tom smislu.

Predsednik Državne revizorske institucije Radoslav Sretenović je istakao da je DRI ostvarila reviziju u skladu sa Programom revizije DRI za 2013. godinu i da su ovogodišnjim revizijama obuhvaćeni javni rashodi i izdaci u ukupnom iznosu od 2.684 milijardi dinara. U kratkom osvrtu na istorijat događaja tokom 2012 i 2013. godine podsetio je prisutne da su 2012. godine imenovani i reimenovani članovi Saveta DRI; da je u 2013. godini imenovan i vrhovni revizor Sektora za reviziju javnih preduzeća; da je Institicija u 2013. godini povećala broj zaposlenih, tako da danas ima 201 zaposleno lice (u 2012 godini 152 zaposlena) od kojih 167 na poslovima revizije (u 2012 godini 124) i 34 na poslovima podrške (u 2012 godini 23), i da su u toku konkursi za prijem 17 novih revizora; da je DRI u 2012. godini osnovala još jedan novi sektor – Sektor za reviziju svrsishodnosti, od kojeg se očekuju prvi izveštaji; da se DRI opredelila za strategiju kontinuirane izgradnje svojih kapaciteta, i s tim u vezi, 24. oktobra 2012. je potpisala Tvining projekat „Jačanje kapaciteta DRI“ sa Revizorkim sudom Holandije i Kancelarijom generalnog revizora Velike Britanije, koji će biti polazna osnova za buduću profesionalnu saradnju ovih institucija, ali će pomoći DRI da nadalje obavlja svoje poslove u skladu sa međunarodnim i evropskim standardima i praksama revizije; Tvining projekat treba da omogući DRI da do kraja 2014. godine izradi dva značajna metodološka priručnika: priručnik za finansijsku reviziju i priručnik za reviziju svrsishodnosti; da je DRI u pregovaračkoj grupi za pristupanje EU, u okviru poglavlja 32, u delu finansijskih izvešaja, pohvljena za visok stepen usaglašenosti sa pravnim tekovinama EU.

U rezimeu revizorskog nalaza iz izveštaja DRI o obavljenoj reviziji tokom 2013. godine (pisani materijal i prezentacija izvršeni na sednici Odbora) naglašeno je sledeće:

- da Rezime obuhvata sažete revizione nalaze 56 subjekata revizije u skladu sa Programom revizije za 2013. godinu, a što sa obavljenim revizijama sastavnih delova finansijskih izveštaja u Sektoru za reviziju budžeta i budžetskih fondova (10) čini 66 izdatih izveštaja, i to u okviru sledećih sektora: za reviziju budžeta i budžetskih fondova revidirano je 17 subjekta; za reviziju budžeta lokalnih vlasti revidirano je 24 subjekta; za reviziju organizacija obaveznog socijalnog osiguranja revidirano je 3 subjekta; za reviziju javnih preduzeća, privrednih društava i drugih pravnih lica koje je osnovao ili imao učešće u kapitalu ili u upravljanju korisnik javnih sredstava revidirano je 18 subjekata; za reviziju Narodne banke Srbije u delu koji se odnosi na korišćenje javnih sredstava i na poslovanje sa državnim budžetom i drugih subjekata revizije revidirano je 4 subjekata;

- da je u toku 2013. godine Institucija obavila dve vrste revizija: reviziju finansijskih izveštaja i reviziju pravilnosti poslovanja;

- da je tokom izvođenja revizije finansijskih izveštaja u svim fazama izraženo je 66 mišljenja: 2 pozitivna mišljenja; 4 pozitivna mišljenja na sastavne delove; 58 mišljenja sa rezervom; 2 uzdržavajuća mišljenja;

-da su ovogodišnjim revizijama obuhvaćeni javni rashodi i izdaci u ukupnom iznosu od 2.684 milijardi dinara.

Istovremeno je naglašeno da je Državna revizorska institucija u skaladu sa svojim nadležnostima do 26. decembra 2013. godine predala Republici Srbiji i Narodnoj skupštini sve svoje izveštaje, u skladu sa zakonom, i da su isti dostupni javnosti na sajtu DRI.

U diskusiji su učestvovali Radoslav Sretenović, Radulka Urošević, Duško Pejović, Radojko Obradović, Veroljub Arsić, mr Božidar Đelić, Vesna Kovač i Vladimir Marinković.

Predsednica Odbora je predložila da se Odbor o predlogu zajedničkih aktivnosti sa DRI i drugim nadležnim institucijama radi unapređenja upotrebe javnih sredstava, o dostavljenim informacijama DRI i o prelozima iznetim na ovoj sednici izjasni na jednoj od narednih sednica Odbora.

Na sednici Odbora vođen je tonski zapis.

Sednica je zaključena u 12,50 časova.

SEKRETARA ODBORA PREDSEDNIK ODBORA

Milena Sandić Vesna Kovač